{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":27,"n_cols":6,"rows_kept":27,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Akcijskom planu za provedbu Nacionalnog strateškog okvira protiv raka za razdoblje do 2025."]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Inovativna farmaceutska inicijativa","AKCIJSKI PLAN ZA PROVEDBU NACIONALNOG STRATEŠKOG ","Svjedoci smo kontinuiranom napretku u razvoju hrvatske onkologije, uz sve veće mogućnosti za liječenje onkoloških bolesnika. Međutim, onkologija i dalje predstavlja medicinsko područje gdje su potrebe za daljnjim unaprijeđenjem znatno najveće. Stoga, kao Inovativna farmaceutka inicijativa, podržavamo sve napore uložene u donošenje Akcijskog plana za provedbu Nacionalnog strateškog okvira protiv raka do 2025. koji ima za cilj unaprijediti ishode liječenja onkoloških bolesnika.\n\nOpćenito smatramo da ovaj dokument odgovara na postojeće izazove u onkološkoj skrbi fokusiranjem na sve važne teme, uključujući i dostupnost inovativnih onkoloških terapija. Naglasili bismo kako je pravo na zdravlje ljudsko pravo, a pristup lijekovima jedan od preduvjeta kako bi se to pravo zajamčilo.\n\nPoboljšanje pravovremenog pristupa inovativnim lijekovima svakako je jedan od važnih čimbenika u postizanju najboljih mogućih ishoda za onkološke bolesnike i čini jedan od glavnih stupova zdravstvene zaštite. Pravilna i pravovremena provedba Akcijskog plana ključna je za stvaranje okruženja povoljnog za inovacije i potporu pristupa onkoloških bolesnika inovativnom i učinkovitom liječenju.\n\nNa kraju, željeli bismo skrenuti pozornost da pojedine mjere sadržane u Akcijskom planu nisu dovoljno jasne što nam onemogućuje biti konstruktivnijim dionikom ove javne rasprave. Budući da će i farmaceutske kompanije biti uključene u provođenje konkretnih mjera, smatramo da je od ključne važnosti da iste i sudjeluju u razvoju zajedničke strateške vizije, kakva je i praksa na razini Europskog parlamenta."]
[2,"Koordinacija hrvatske obiteljske medicine","AKCIJSKI PLAN ZA PROVEDBU NACIONALNOG STRATEŠKOG ","KoHOM podržava sve predložene mjere primarne prevencije, ali ističemo da one ne smiju biti \"mrtvo slovo na papiru\" kao što su to npr. zabrana pušenja ili zdrava prehrana u školama. Licemjerno je da naša djeca na satu prirode uče o piramidi zdrave prehrane, a već ubrzo nakon toga ponudi im se obrok koji sadrži piroške, burek, hrenovke ili slične visoko kalorične, a nutritivno siromašne namirnice ili im se nude uz plaćanje automati brze hrane i slatkiša u prostorima škola koje su odgojno obrazovne ustanove! Navedeni očekivani postotak pretilih je isti onome kojeg već sada imamo kao da nema mjesta za poboljšanje? Nema konkretnih prijedloga djelovanja – utjecaj na prehrambenu industriju, cijene namirnica, zdrave radničke obroke itd. Licemjerno je govoriti i o zabrani pušenja, dok se i dalje puši na mjestima na kojima je to zabranjeno! Iako apeliramo i već dulje vrijeme u HZZO-u tražimo izmjenu u računalnim programima za ordinacije i dalje u kartonima pacijenata ne možemo voditi sustavnu evidenciju korištenja bezdimnih proizvoda, odnosno novih duhanskih i nikotinskih proizvoda, za koje nam sve više pacijenata kaže da ih upotrebljavaju. Zbog toga zapravo nemamo podatak (osobito kod mladih) koliko je raširena upotreba tih proizvoda, niti možemo procijeniti koliko se smanjuje šteta od duhana (harm reduction) kod pušača koji prelaze sa cigareta na ove proizvode.\nOvo je još jedan krovni nacionalni program koji pušenje pozicionira kao jedan od najvećih izazova, a ne uvažava činjenicu da su novi duhanski (bezdimni) proizvodi, posebno e-cigarete, dokazano učinkovitiji u prestanku pušenja od postojećih terapija (Cochrane pregled  iz 11/2022. godine koji je uključio 78 studija sa preko 22.000 ispitanika ), uz sve veću snagu dokaza i da su značajno manje štetni od cigareta.\nIz KoHOM-a smo Ministarstvu zdravstva poslali dokument s pobrojanim prijedlozima i preporukama na koji način, uz kvalitetniju regulaciju tih proizvoda i njihovo regulatorno razdvajanje od klasičnih cigareta, postići smanjenje prevalencije pušenja u Hrvatskoj i s pušenjem povezanih bolesti, uz istovremeno omogućavanje informiranja i edukacije i zdravstvenih radnika i pacijenata, pušača, o tim manje štetnim alternativama. Podsjećamo da je prema postojećem Zakonu o ograničavanju uporabe duhanskih i srodnih proizvoda zabranjena svaka komunikacija tih proizvoda, što znači da i nama liječnicima prijeti kazna u slučaju preporuke tih proizvoda pušačima. U takvom okruženju zabrane komunikacije tih proizvoda u praksi svjedočimo da odrasli pušači koji bi mogli imati koristi od prelaska na te proizvode o njima jako malo znaju, dok su djeca i maloljetnici u komunikacijskom vakumu prepušteni promociji tih proizvoda i neprovjerenim izvorima s društvenih mreža.\n\nŠto se tiče organizacije nacionalnih preventivnih programa, zalažemo se za veću uključenost obiteljskih liječnika. Primjerice – U Mjeri 7 – unaprijeđenje Nacionalnog plana ranog otkrivanja raka dojke ponovno izvršitelji nisu obiteljski liječnici, iako plan podrazumijeva motivaciju i detekciju visokorizičnih žena! Liječnici obiteljske medicine u dobnoj skupini žena 50-69 koje pripadaju ovom NPP-u u sadašnjoj organizaciji sustava mogu te žene naručiti u istu ustanovu, kod istih radiologa, na iste mamografske preglede – u redovnim terminima, ali ne i u terminima Nacionalnog programa što treba promijeniti. Istraživanja su pokazala, a Nacionalni plan za probir i rano otkrivanje raka pluća je i dokazao da je odaziv visok ako se uključe obiteljski liječnici (motivacija!). Kada bi NPP za dojku imao mogućnost da i liječnici obiteljske medicine elektronski uključe žene u program na isti način kako to mogu u spomenutom programu za probir i rano otkrivanje raka pluća zasigurno bi doprinijeli poboljšanju sadašnjeg odaziva i vrlo ambicioznom planu koji se ovdje spominje da on do 2024. godine bude 70%. \n\nNikako ne podržavamo zastarjeli način pozivanja na NPP-e – putem pošte jer živimo u 21. stoljeću i na raspolaganju nam stoje brojna digitalna rješenja. Time bismo riješili i problem neažuriranih adresa i prebivališta žena koje trebaju biti pozvane u program (dodatno izvršiti pritisak na Ministarstvo unutarnjih poslova da se prebivališta prijavljuju u skladu sa zakonom, ali i na HZZO da ažurira prebivališta svojih osiguranika usuglašavanjem sa podacima MUP-a). \n\nTakođer izrazito smo protivni sadašnjoj praksi da se žene upisane u „timove bez nositelja“ ne pozivaju u NPP! Te žene osim što nemaju izabranog liječnika obiteljske medicine (a takvih je mnogo, a bit će ih sve više jer je obiteljska medicina pred kadrovskom devastacijom!) pa su time zakinute i za osnovnu zdravstvenu zaštitu, dodatno ih se zakida i za uključivanje u ovaj NPP. \n\nTražimo i točne i cjelovite podatke o odazivu na sve nacionalne programe jer sada u kartone naših pacijenata dolaze – pogrešni i to je problem priznat i detektiran u HZJZ, no ne i riješen. U kartonima pacijenata trebaju biti vidljivi svi elektronski nalazi NPP-a (a ne samo nejasne opaske „odgoda“, „pozvan“ … ili sl.) za sve godine unatrag kako su se odazivali (ili nisu!) na preglede u sklopu NPP jer to podrazumijeva kvalitetnu i kontinuiranu skrb. Dodatno tražimo uključivanje liječnika obiteljske medicine u skrining visokorizičnih pacijenata – program je već osmišljen za kolorektalni karcinom (mjera ()- kada ga se misli implementirati u praksi? Na sličan način mogao bi se napraviti i za neka druga tumorska sijela (dojka!). \nMjera 10: Nacionalni plan za probir i rano otkrivanje raka pluća – kada će HZZO odobriti plaćanje nove nadogradnje programa koja uključuje kvalitetnije praćenje pacijenata i kada će se financijski riješiti vrednovanje ponovnog slanja istih pacijenata?"]
[3,"NIKOLA ĐAKOVIĆ","AKCIJSKI PLAN ZA PROVEDBU NACIONALNOG STRATEŠKOG ","Poštovani,\npozdravljam napore Ministarstva zdravstva za poboljšanje onkološke skrbi u Hrvatskoj.\nAkcijski plan je još jedan korak prema tom cilju.\nHrabro je i opsežno zamišljen.\nPo mom mišljenju je i dalje djelomično dosta općenit i nerazrađen, pogotovo u provedbenom spektru što su i neki drugi sudionici u e-savjetovanju naglasili.\nMedjutim to je nekako i za očekivati jer je Strateški okvir jako širok.\nOvdje bi samo naglasio po meni najvažniji segment a to su ljudi koji bi trebali iznijeti sve to. \nSvaka iduća faza prema samoj provedbi Nacionalnog strateškog okvira protiv raka je sve važnija i osjetljivija jer i najbolje pisane strategije mogu pasti u vodu zbog nedostatka ljudi koji će ih provesti.\nMi smo mala zemlja ograničenih svih kapaciteta pa i ljudskih.\nKako se približava provedba, ako želimo da plan zaživi a ne ostane mrtvo slovo na papiru, treba uključiti zaista SVE dostupne stručne i dobronamjerne ljude koji su spremni u tom ozbiljno raditi i odvojiti svoje vrijeme.\nI tad će nas biti malo voljnih za ovako veliki i složen poduhvat!\nMotivacijski gledano, radi se nešto za opće dobro a sutra može onkološka bolest i nas ili naše bližnje posjetiti pa je mudro, kao „prevencijska“ mjera i dok smo ovako u prilici, sustav što bolje posložiti. \nNe želim nipošto biti čovjek koji gleda samo buduće probleme tj. „izazove“ ali to je ogroman posao i bez ozbiljne ekipe vrijednih i motiviranih operativaca teško vidim da će ovaj jako opsežno zamišljen projekt (jer ga gledam kao dugoročni vrlo ozbiljni i zahtjevni projekt) zaživjeti u punom opsegu.\nNužna je ekipa poimence određenih operativaca koja će gotovo svakodnevno biti u kontaktu i ozbiljno se posvetiti svemu ovome.\nU toj ekipi trebaju biti ljudi iz svih područja da bi se moglo ako treba i na dnevnoj bazi reagirati i rješavati probleme koji će se očekivano pojavljivati. \nZnajući iz iskustva, budući da imam već dosta godina, bojim se da će sve ići jako sporo ako se neko povjerenstvo ili radna skupina sastane par puta godišnje, popriča, izjada ili medjusobno optuži i ode svatko svojim putem u svoje ostale dnevne poslove.\nTa ekipa za pravi operativni rad treba biti predložena od svih dionika koji su već uglavnom i navedeni: ministarstava, drugih regulatornih tijela, primarne, sekundarne i tercijarne zaštite, udruga, osiguravatelja, zdravstvenih ustanova, stručnih društava, gospodarstva, zdravstvenog i drugog osoblja svih profila, akademske zajednice, medija, …\nNužno je da sve  bude transparentno jer jedino na taj način će se moći zdravo uklopiti i neki prirodni sukobi interesa koji su za očekivati u ovako maloj sredini.\nPreporučam da se eventualno otvori i mogućnost da se ljudi koji su voljni pomoći i sami jave kroz javni poziv te da ih Ministarstvo uključi u tu osnovnu radnu ekipu ili po potrebi kad se pojave neke nedoumice u provedbi a te osobe imaju ta određena znanja i sposobnosti.\nAko se svemu pristupi ozbiljno i bez fige u džepu to će biti teški rad a manje da se zapiše još jedna funkcija u životopis.\nI mnogi rezultati se neće odmah vidjeti jer to je posao na duge staze.\nSamo usput bih napomenuo da pošto su ljudi koji su sastavljali Nacionalni strateški okvir protiv raka bili poimence nabrojani što je dobro jer je veliki trud, bilo bi potrebno navesti i tvorce ovog prijedloga Akcijskog plana za provedbu.\nOsim da im se time zahvali na trudu važno je i zbog transparentnosti koja je neophodna u ovim poduhvatima koji iziskuju velike napore pa i financijska sredstva.\nJoš jednom podrška Ministarstvu da je snažno zagrabio u rješavanje ovih problema.\nSrdačan pozdrav\nNikola Đaković"]
[4,"Zaklada Zora","AKCIJSKI PLAN ZA PROVEDBU NACIONALNOG STRATEŠKOG ,\nUVOD","Svesrdno pozdravljamo nastojanja da se situacija s pojavnosti, prevencijom, dijagnostikom i poboljšanjem ishoda liječenja kod nas bitno poboljša.\nMislimo da bi u svjetlu ogromnih iskoraka postignutih staničnim imunoterapijama tumora (u prvom redu korištenje CAR T-staničnim terapijama), činjenici da se u svijetu prijavljeno preko 3500 kliničkih istraživanja iz ovog područja, činjenici da ovi oblici liječenja pružaju nadu bolesnicima kad drugi oblici liječenja više nisu djelotvorni te da uvođenje istraživanja, razvoja i kliničke primjene lokalno proizvedenih pripravaka pruža mogućnost iznimno značajnog smanjenja troška liječenja bolesnika s rako, predlažemo da se u Akcijski plan uvrsti dodatno mjera - \"Mjera 16: Unaprjeđenje liječenja zloćudnih tumora staničnim imunoterapijama\". \n\n  \nMjera 16: Unaprjeđenje liječenja zloćudnih tumora staničnim imunoterapijama \n  \nSvrha mjere: \nUz minimalne troškove osigurati dostupnost novih, inovativnih oblika stanične imunoterapije hematoloških i solidnih tumora u djece i odraslih pacijenata kojima je ona potrebna i indicirana.\n  \nPokazatelji rezultata: \n1. Nabavljena oprema za proizvodnju CAR T-staničnih terapija \n2. Uvođenje i validacija proizvodnje CAR T-staničnih pripravaka\n3. Izrađen plan kliničkog ispitivanja\n4. Provedeno barem jedno kliničko ispitivanje novim, bitno unaprijeđenim oblikom CART-staničnog pripravka\n5. Uspostava istraživačkog laboratorija i prostora za proizvodnju staničnih pripravaka\n6. Istraživanje i razvoj barem jednog vlastitog CAR T-staničnog vektora \n7. Istraživanje i razvoj liječenja tumora tumor infiltrirajućim limfocitima (TIL) specifičnim za mutirane bjelančevine tumora, tumorskim vakcinama te onkolitičkim virusima\n8. Uspostava mreže suradnih ustanova u zemlji i inozemstvu \n9. Smanjenje troška liječenja B staničnih malignoma od barem 70%\n10. Broj objavljenih znanstvenih radova i patenata\n10. Međunarodna prepoznatljivost Republike Hrvatske u području istraživanja, razvoja i kliničke primjene staničnih imunoterapija tumora \n  \nNadležnost za provedbu: \nMZ \nSunositelj mjere: \nZaklada Zora, zdravstvene i znanstvene ustanove, stručna društva, zdravstveni radnici, HZZO, udruge, međunarodne intitucije \nUkupni procijenjeni trošak provedbe za razdoblje do 2025: \n2023. godina ukupno - 1.500.000 € \n2024. godina ukupno - 3.500.000 € \n2025. godina ukupno - 1.500.000 € \n  \nSveukupno 2023. – 2025. godina - 6.500.000 €\nZaklada Zora - 6.500.000 € \n\n\nVrsta mjere: R \n  \n\nUz to mislimo da bi u Mjeri 15 trebalo uvrstiti i dodatne pokazatelje rezultata i to:\no broj kliničkih ispitivanja lijekova za liječenje raka kod nas\no broj projekata financiranih kod nas kroz natječaje Hrvatske zaklade za znanost te IRI natječaja Ministarstva gospodarstva i/ili Ministarstva znanosti\no smanjiti psihološke i administrativne barijere istraživanja inovativnih oblika liječenja raka kod nas"]
[5,"LEONARDO BRESSAN","AKCIJSKI PLAN ZA PROVEDBU NACIONALNOG STRATEŠKOG ,\nPREGLED PRIORITETA, POSEBNIH CILJEVA I MJERA","Za preventivu nam treba pod 1. SOM, za liječenje onkoloških bolesnika nam treba SOM, za palijativnu skrb nam treba SOM, a mi nemamo niti dovoljno LOM-ova, a biti SOM nije niti prednost pri zapošljavanju. O čemu govoriti? Neka probaju prikazati naš sustav u bilo kojoj državi s kojom se nalazimo među 15 da  specijalizacija NIJE obaveza za samostalan rad s pacijentima. Kad sam to pred 6 ili 7 godina na jednom simpoziju rekao kolegici koja radi na uvođenju palijative u Sloveniju, ona nije mogla vjerovati što govorim. Mi smo sramota EU.\n\n\n\nUnaprjeđenje Nacionalnog programa ranog otkrivanja raka debelog crijeva: probir u okviru Nacionalnog programa ranog otkrivanja raka debelog crijeva do najmanje 30 % do 2024. godine ???\n\nI to bi trebalo biti uspjeh ?\n\nAko se kao temeljne izvršitelje oslonimo na izabrane liječnike opće/obiteljske medicine, uz (naravno) preusmjeravanje sredstava provedbe na njih, minimalni probir koji je izvediv je preko 80% ...\n\nMolim pogledati provjereno iskustvo: \nhttps://www.medix.hr/karcinom-debeloga-crijeva--\nmogucnosti-unaprjedenja-programa-probira-suradnj\nom-s-obiteljskim-lijecnicima"]
[6,"Mario Vukelić","AKCIJSKI PLAN ZA PROVEDBU NACIONALNOG STRATEŠKOG ,\nPREGLED PRIORITETA, POSEBNIH CILJEVA I MJERA","Smatram da bi druga mjera vezana uz poseban cilj 1 trebala glasiti: Smanjenje štetnog utjecaja duhanskog dima\nSmatram da bi osma mjera vezana uz poseban cilj 3 trebala glasiti: Unaprjeđenje dostupnosti komplementarnih terapija te jačanje rehabilitacije i reintegracije onkoloških pacijenata. Obrazloženje: psihoonkologija je važna ali ne i jedina komplementarna terapija onkoloških bolesnika. Ne treba zaboraviti na nutricionizam, akupunkturu, yogu, tjelesnu aktivnost, duhovnu skrb te druge dokazano učinkovite terapije koje mogu pomoći onkološkim pacijentima kao nadopuna konvencionalnom liječenju\nŠto se tiče mjere pod brojem 5. vezano uz poseban cil 3 mišljenja sam da je nužno uvesti subspecijalizaciju iz onkološke kirurgije kao preduvjet više kvalitete kirurškog liječenja onkoloških pacijenata."]
[7,"LEONARDO BRESSAN","AKCIJSKI PLAN ZA PROVEDBU NACIONALNOG STRATEŠKOG ,\nPRIORITET: 1 Doprinijeti smanjenju pojavnosti raka promicanjem zdravih životnih navika i učinkovitijom provedbom nacionalnih preventivnih programa  ","Za preventivu nam treba pod 1. SOM, za liječenje onkoloških bolesnika nam treba SOM, za palijativnu skrb nam treba SOM, a mi nemamo niti dovoljno LOM-ova, a biti SOM nije niti prednost pri zapošljavanju. O čemu govoriti? Neka probaju prikazati naš sustav u bilo kojoj državi s kojom se nalazimo među 15 da  specijalizacija NIJE obaveza za samostalan rad s pacijentima. Kad sam to pred 6 ili 7 godina na jednom simpoziju rekao kolegici koja radi na uvođenju palijative u Sloveniju, ona nije mogla vjerovati što govorim. Mi smo sramota EU.\n\n\n\nUnaprjeđenje Nacionalnog programa ranog otkrivanja raka debelog crijeva: probir u okviru Nacionalnog programa ranog otkrivanja raka debelog crijeva do najmanje 30 % do 2024. godine ???\n\nI to bi trebalo biti uspjeh ?\n\nAko se kao temeljne izvršitelje oslonimo na izabrane liječnike opće/obiteljske medicine, uz (naravno) preusmjeravanje sredstava provedbe na njih, minimalni probir koji je izvediv je preko 80% ...\n\nMolim pogledati provjereno iskustvo: \nhttps://www.medix.hr/karcinom-debeloga-crijeva--\nmogucnosti-unaprjedenja-programa-probira-suradnj\nom-s-obiteljskim-lijecnicima"]
[8,"Nataša Ban Toskić","AKCIJSKI PLAN ZA PROVEDBU NACIONALNOG STRATEŠKOG ,\nPRIORITET: 1 Doprinijeti smanjenju pojavnosti raka promicanjem zdravih životnih navika i učinkovitijom provedbom nacionalnih preventivnih programa  ","Nije jasna razina uključenosti obiteljskih liječnika u organizaciju NPP. Posebice u rano otkrivanje raka dojke. Iako obiteljski liječnici mogu ( i tako rade)  naručiti na mamografiju svoje pacijentice, oni ne mogu uključiti niti jednu ženu u termine NPP iako se, najčešće, u istoj ustanovi rade i mamografije u sklopu NPP i u redovnim terminima kod sumnje na bolest ili kod rizičnih pacijentica izvan NPP. To nije logično. NPP za rano otkrivanje raka pluća je pokazao da je odaziv veći ako se uključe obiteljski liječnici. Isto tako, potrebno je obiteljskim liječnicima omogućiti uvid u točne podatke o odazivu na NPP. Nužni su i jasni hodogrami i prioritetni termini za one bolesnike kod kojih postoji sumnja na rak jer sada to nije ujednačeno riješeno diljem Hrvatske.\nUkazujem na činjenicu da sve žene koje su upisane u takozvane Timove bez nositelja ( bez izabranog konkretnog liječnika), a takvih je oko 140 u Hr,  nisu pozivane na NPP, kao i na to da liječnik na zamjeni izabranog liječnika u ordinaciji te liječnik koji radi u Timu bez nositelja, ne mogu pacijenta uputiti na NPP za rano otkrivanje raka pluća. Predlažem da se takvo stanje hitno riješi u sklopu ovog Stratedškog okvira"]
[9,"EDUARD VRDOLJAK","AKCIJSKI PLAN ZA PROVEDBU NACIONALNOG STRATEŠKOG ,\nPRIORITET: 1 Doprinijeti smanjenju pojavnosti raka promicanjem zdravih životnih navika i učinkovitijom provedbom nacionalnih preventivnih programa  ","Prioritet: 1 Doprinijeti smanjenju pojavnosti raka promicanjem zdravih životnih navika i učinkovitijom provedbom nacionalnih preventivnih programa \nPredlažem da se u pokazatelje rezultata uključe jednostavnije mjere ishoda poput monitoriranja i izvještavanja o odazivu na programe rane detekcije po liječniku primarne zaštite. Na taj način ćemo razlučiti, bolje definirati slabe točke rane detekcije te moći usmjeriti našu pažnju s globalne na lokalnu razinu. \nRazmotriti promjene dopunskog zdravstvenog osiguranja za pojedince koji se nisu odazvali na programe probira.\nJednako, za HPV cijepljenje treba monitorirati i izvještavati o odazivu na cijepljenje po jedinici školske medicine, epidemiološkim ambulantama, školama."]
[10,"UDRUGA ZA PREVENCIJU RAKA I POMOĆ OBOLJELIMA","AKCIJSKI PLAN ZA PROVEDBU NACIONALNOG STRATEŠKOG ,\nPRIORITET: 1 Doprinijeti smanjenju pojavnosti raka promicanjem zdravih životnih navika i učinkovitijom provedbom nacionalnih preventivnih programa  ","Prioritet 1. \nMjera 1. Predlažemo povećanje broja sati tjelesnog odgoja u osnovnoj i srednjoj školi. Razvijati sustavno školski sport u osnovnim i srednjim školama te studentski sport na fakultetima.\nMjera 2. Pozdravljamo mjeru \"omogućiti okoliš bez duhanskog dima\", međutim stvarnost je da je duhanski dim sve više prisutan u javnim i poslovnim prostorima. Gotovo nema kafića u kojem se ne puši. Potrebno je potpuno izbaciti pušenje u javnim i poslovnim prostorima te sustavno raditi na promociji zdravih navika. Jedan od primjera: U velikom broju kazališnih predstava cigerata je sastavni dio predstave. Dakle, to je prihvatljivo, gotovo poželjno ponašanje u kulturnom okruženju?\nMjera 4: Pozitivno je uvrštenje povećanja odaziva na cijepljenje protiv HPVa kao jedna od mjera ali nema konkretnih akcija iza te mjere. Zemlje s velim obuhavatom (npr. Australija ili Portugal) bilježe drastičan pad svih rakova povezanih s HPVom. Potrebno je educirati roditelje, djecu i javnost o povezanosti HPV infecije i raka te povećati obuhavat na cijepljenje i najavljeni nacionalni program prevencije raka vrata maternice (povezano s merom 9).\nPrioritet 3.\nMjera 8: Podržavamo uvrštenje mjere 8. u Akcijski plan. Što prije osigurati odgavarajući broj stručnog osoblja kako je navedeno (psiholog, psihijatar, psihoterapeut) vezano uz savjetovanje kako oboljelih od raka tako i obitelji. U ovim projektima koordinirati rad civilnog društva i udruga koje mogu sa svojim kapacitetima sudjelovati u \"smanjenju štetnih tjelesnih i duševnih posljedica bolesti i.. u osnaživanju pacijenata...\" \nPod pokazateljima (8.) predlažemo hitnu izradu protokola i izradu smjernica za rehabilitaciju onkoloških bolesnika posebno na području tjelesnog, mentalnog i duševnog zdravlja. Pokrenuti pilot projekte (npr. iskoristiti kapacitete Lječilišta Veli Lošinj za rehabilitaciju bolesknika s rakom pluća) te ostala lječilišta specijalizirati za određena sjela. Primjer specijaliziranih rahabilitacijskih ustanova za srčana oboljenja ili CVI, rehabilitaciju lokomotornog sustava..."]
[11,"Županijska liga protiv raka - Split","AKCIJSKI PLAN ZA PROVEDBU NACIONALNOG STRATEŠKOG ,\nPRIORITET: 1 Doprinijeti smanjenju pojavnosti raka promicanjem zdravih životnih navika i učinkovitijom provedbom nacionalnih preventivnih programa  ","Ovo je sve izvrsno napisano, ali postavlja se pitanje na koji način će se sve to postići? \nNpr. Mjera 4: Prevencija raka koji uzrokuju infekcije\n Više utjecati na cijepljenje protiv HPV-a.\nNaši ljudi su dosta konzervativni, a konzervativni mentalitet misli da se to događa drugima. Ljudi nisu ni svjesni koliko im to zapravo puše za vratom, koliko je taj virus sveprisutan, da je raširen, ali nisu svjesni koliko smo privilegirani da je u našoj zemlji dostupno cjepivo.\nPotrebno je otvoreno i slobodno o tome govoriti, to nije tabu, tu nema srama.\nPogrešno je mišljenje da će se cijepljenjem mladi ranije upustiti u spolni život, ili da od HPV-a oboljevaju samo spolno aktivne osobe. Preko 90 % žena se u životu zarazi HPV-om (bazeni, ručnici, javni wc). Treba javnost educirati o tome. A na koji način da zainteresiramo mlade i njihove roditelje?\nDanas djeca i mladi informacije pronalaze i razmjenjuju na društvenim mrežama, stoga je važno da se na kreativan i moderan, a vjerodostojan način, mladi i roditelji educiraju i informiraju o besplatno dostupnoj prevenciji nekoliko vrsta zloćudnih tumora koje može uzrokovati HPV infekcija!\nZdravstvena i digitalna pismenost među mladima i roditeljima u Hrvatskoj je ključna za prevenciju HPV-a, a u doba „influencera“- ne bi bilo loše aktivirati nekog influencera koji će postati ambasador, te ga educirati da na svoj način progovori o ovoj temi i približi je mladima.\nU Australiji je procijepljenost 79 %, zašto je kod nas mala? Brojne studije pokazuju da za karcinom uzrokovan HPV-om imamo rješenje nadohvat ruke, učinimo sve da ga se što bolje implementira među mladima."]
[12,"Vedrana Turković","AKCIJSKI PLAN ZA PROVEDBU NACIONALNOG STRATEŠKOG ,\nPRIORITET: 1 Doprinijeti smanjenju pojavnosti raka promicanjem zdravih životnih navika i učinkovitijom provedbom nacionalnih preventivnih programa  ","Mjera 1.  Promicanje zdravih prehrambenih navika i redovite tjelesne aktivnosti - Pokazatelj rezultata 2\nKomentar: Škole koje su zapisane da primjenjuju smjernice za prehranu učenika treba revidirati, odnsno napraviti provjeru rade li to uopće. Također, milim da se ta mjera ne bi trebala oslonisiti samo na osnovne škole već i na vrtiće te srednje škole. Znamo da u srednjim školama nema školskog obroka, ali razmiliti o tome da se omogući kupnja zdrave prehrane, odnsono otvaranje određenih trgovina/brzih restorana sa gotovim jelima umjesto pekata, fast food-ova i sl.\n\nMjera 1.  Promicanje zdravih prehrambenih navika i redovite tjelesne aktivnosti - Pokazatelj rezultata 5\nKomentar: nije definirano  za koga je namijenjeno savjetovanje. ako želimo potaknuti djecu za veću fizičku aktivnost predlažem obavezna tjelesna aktivnost uz nastavu tjelesnog te da ta aktivnost bude ili besplatna ili da naplata ne bude prevelika i tu onda treba savjetovati roditelje. Ta aktivnost ne mora biti neki grupni ili pojedinačni sport jer nisu svi talenti za neki sport, već može biti i planinarenje, hodanje, trčanje i sl. Dosta puta i roditelji odustanu od dodatne tjelesne aktivnosti za dijete zbog cijene. Isto tako je i sa odraslima. Smatram da bi uz svako lijećenje osobe oboljele od raka treba biti obavezna fizikalna terapija ili neka vrta tjelesne aktivnosti, pogotovo za oboljele koji duže vremena provode u (bolničkom) krevetu.\n\nMjera 2: Prevencija raka povezanog s pušenjem\nKomentar: slažem se sa već napisanim komentarima uz dodatak da pušaća niti micanje reklama niti poskupljenje duhanskih proizvoda neće potaknuti na prestanak pušenja. Za njih je potrebna aktivna škola nepušenja kao što je navedeno u Pokazatelju rezultata 4.\n\nMjera 3: Smanjenje štetnog utjecaja konzumacije alkohola\nKomentar: opet se slažem sa prethodim komentarima. Maknuti reklame za alkoholna pića sa ekrana. Dodatno, kao i za pušenje, pomoći ljudima koji se bore sa alkoholom, organizirati dodatne škole pomoći.\n\nMjera 4: Prevencija raka koji uzrokuju infekcije\nKomentar: cijela ova mjera nije raspisana u detalje. Kako povećati broj osoba cijepljenih protiv HPV-a? Opet mislim da su roditelji tu ključni faktor pogotovo u današnje vrijeme kada nam se povećava broj antivaksera. \n\nMjera 6.   Prevencija raka obzirom na čimbenike rizika specifične za ženski spol\nKomentar: Prema napisanom rekla bi da se ova mjera odnosi samo na trudnice dok bi edukacije trebalo polaziti i medicinsko osoblje koje će pomoći rodiljama na lijep i ugodan način pomoći sa dojenjem.\n\nMjere 7, 8, 9, 10 - smatram da bi više učinka bilo kada bi svi imali pravo na sistematski pregled koji uključuje sve navedene mjere jednom godišnje na račun države i da taj sistematski bude besplatan za sve osigurane osobe kao što to neke firme imaju za svoje djelatnike. U tom bi slučaju liječnik opće prakse imao uvid u kompletno stanje pacijenta."]
[13,"EDUARD OŠTARIJAŠ","AKCIJSKI PLAN ZA PROVEDBU NACIONALNOG STRATEŠKOG ,\nPRIORITET: 1 Doprinijeti smanjenju pojavnosti raka promicanjem zdravih životnih navika i učinkovitijom provedbom nacionalnih preventivnih programa  ","Predlažem aktivniju borbu protiv pušenja s obzirom na to da ograničavanje dostupnosti pušenja i sprječavanje izloženosti nepušača i pušača duhanskom dimu značajno doprinosi predloženim ciljevima. WHO je u javno dostupnim dokumentima (https://apps.who.int/iris/bitstream/handle/1066\n5/259232/WHO-NMH-NVI-17.9-eng.pdf) dao prijedloge utemeljene na dokazima posebno namijenjene kreatorima politika. Takvi prijedlozi razvrstani su u skupine s obzirom na učinkovitost samih mjera, a svakako u najvažnije i glavne intervencije za redukciju korištenja duhanskih proizvoda spadaju: eliminacija izlaganju duhanskom dimu u *svim* javnom prostorima (što se odnosi i na ugostiteljske objekte) i na svim radnim mjestima, povećanje trošarina na duhan te aktivnija zdravstvena podrška pušačima koji žele prestati biti ovisni. Kao i ostali komentatori, želim napomenuti da je Hrvatska jedna od zemalja u kojima je očito potreban radikalniji pristup mjerama zaštite od izloženosti duhanskom dimu, tim više što smo jedna od najlošijih zemalja ne samo u Europskoj uniji, već i u cijeloj Europi iz perspektive pušenja (https://www.smokefreepartnership.eu/smokefree-m\nap). Ako se već stvara akcijski plan smanjenja incidencije raka, ne postoji drugi način nego se bazirati upravo na onom elementu koji je jedan od ključnih i znastveno posve neupitnih u pogledu javnozdravstvenih intervencija."]
[14,"Mario Vukelić","AKCIJSKI PLAN ZA PROVEDBU NACIONALNOG STRATEŠKOG ,\nPRIORITET: 1 Doprinijeti smanjenju pojavnosti raka promicanjem zdravih životnih navika i učinkovitijom provedbom nacionalnih preventivnih programa  ","Što se tiče mjere 2: Prevencija raka povezanog s pušenjem mišljenja sam da je svakako dobro provoditi kontinuirane edukacije o štetnosti pušenja i tu posebno ciljati na mlađu populaciju. Međutim, smatram da to nije dovoljno. Naime, Hrvatska je među vodećim državama u EU po broju pušača i da bi se to promijenilo potrebne su radikalnije mjere. Konkretno potrebno je potpuno zabraniti pušenje na javnim mjestima gdje prvenstveno mislim na sve ugostiteljske objekte bez ikakvih iznimki. Sve zemlje EU su ovu mjeru implementirale prije mnogo godina što je rezultiralo znatnim smanjenjem pušenja, a posebno je dovelo do zaštite građana nepušača od pasivnog pušenja.\n\nŠto se tiče Mjere 3: Smanjenje štetnog utjecaja konzumacije alkohola mislim da je potrebno dodatno pojačati nadzor prodaje alkohola maloljetnicima te uvesti drastične kazne za prekršitelje. Isto tako, potrebno je zabraniti javno promoviranje svih alkoholnih pića bez iznimke (vino, piva)\n\nMjera 5: Potrebno je provesti cjelovito mjerenje radona na području cijele Hrvatske. Isto tako, potrebno je za svakog građanina nakon provedene svake slikovne dijagnostike s ionizirajućim zračenjem uvesti obvezno upisivanje doze zračenje u e-karton.\nMjera 8: Unaprjeđenje Nacionalnog programa ranog otkrivanja raka debelog crijeva - dodati pokazatelje rezultata: Broj osoba kojima je upućen ponovni telefonski poziv na preventivni pregled testa na okultno krvarenja, Broj osoba koje su se odazvale na pregled nakon ponovnog telefonskog poziva, Obrazloženje: Postoje države u EU koje su ponovnim telefonskim pozivanjem osoba kojima su prethodno upućeni pozivi na provođenje testa na okultno krvarenje značajno podigli postotak odazvanih osoba. \nPredlažem i izmjene u programu  na način da se pozvanim građanima omoguči da samostalno izaberu neku od vrsta testiranja (test na okultno krvarenje, sigmoidoskopija, kolonoskipija, virtualna kolonoskopija...)."]
[15,"Ivica Belina","AKCIJSKI PLAN ZA PROVEDBU NACIONALNOG STRATEŠKOG ,\nPRIORITET: 1 Doprinijeti smanjenju pojavnosti raka promicanjem zdravih životnih navika i učinkovitijom provedbom nacionalnih preventivnih programa  ","Ovo je sve izvrsno napisano.Ali samo kao popis želja.  Ono što nedostaje je mjerenje kako će održane kampanje, edukativni programi i slično utjecati na promjene ponašanja građanstva. Je li broj održanih javnih kampanja ili edukacitvnih radionica doista mjerilo promjene? Na koji se način osigurava suradnja ostalih tijela državne uprave, koja osim što su lijepo pobrojana nemaju navedne konkretne uloge u provođenju Akcijskog plana u realnost. Tko je odgovoran za koordinaciju zajedničkih aktivnosti različitih tijela državne uprave, na koji će se način ona pratiti i mjeriti? \nHoće li u provođenje preventivnih programa biti u većoj mjeri uključeeni liječnici obiteljske medicine, u koje i na koji način?"]
[16,"EDUARD VRDOLJAK","AKCIJSKI PLAN ZA PROVEDBU NACIONALNOG STRATEŠKOG ,\nPRIORITET: 2 Uspostaviti sustav optimalnog praćenja i kontrole podataka o onkološkim pacijentima","Prioritet 2. Nacionalna onkološka mreža\nNCCN predstavlja ključ uspjeha NSOPR. Pokazatelji rezultata i maksimalno ulaganje u ovu mjeru, svih resursa, će dovesti do značajnog probitka u onkološkim ishodima. \nPredlažem mjeru rezultata – udio umreženosti onkoloških institucija u novu mrežu (NCCN), prve godine 50%, druge godine 90%, a treće godine 100%.\nPredlažem mjeru rezultata da se definira neplaćanje liječenja onkoloških bolesnika koji nisu liječeni unutar NCCN.\nPredlažem da se iskoristi uspostava novog informatičkog sustava za značajno reduciranje nepotrebne adminstracije i za uvođene u sustav adminstrativnih radnika u sve onko institucije koji će podržavati rad mreže, sustava te puniti podacima istog. \nPredlažem da se informatički dio NCCN (baza podataka) uredi na način da se definiraju protokoli po prihvaćenim smjernicama te da se na taj način, strojnim ili informatričkim putem maksimalno reducira vjerojatnost pogreške (primjerice u ordinaciji citostatika, radioterapije…).\nPlanirati povezivanje NCCN sa svim razinama zdravstvene zaštite, primarnom praksom, registrom za rak, HZJZ, te jasno svim BIS sustavima HR, a sve s ciljem stvaranja kompletne baze podataka koja bi bila preduvjet za optimalno monitoriranje i izveštavanje te kontinurane korekcije ciljeva NSOPR (data science u onko praksi)."]
[17,"Vedrana Turković","AKCIJSKI PLAN ZA PROVEDBU NACIONALNOG STRATEŠKOG ,\nPRIORITET: 2 Uspostaviti sustav optimalnog praćenja i kontrole podataka o onkološkim pacijentima","Također podržavam mjeru 1 i 2 te se također slažem da sve javne i privatne medicinske ustanove budu uključenje u obje mjere kao i doktori opće prakse."]
[18,"Mario Vukelić","AKCIJSKI PLAN ZA PROVEDBU NACIONALNOG STRATEŠKOG ,\nPRIORITET: 2 Uspostaviti sustav optimalnog praćenja i kontrole podataka o onkološkim pacijentima","Definitivno podržavam implementaciju Mjere 1: Nacionalna onkološka mreža. Pri tome se nadam da će u tu mrežu biti uključene osim javnih ustanova u mrežu biti uključene i privatne ustanove (specijslne bolnice i poliklinike) koje se sustavno ili parcijalno bave dijagnostikom i liječenjem onkoloških pacijenata. Za sve dionike onkološke mreže potrebno je propisati ista pravila odosno standarde kvalitete u području dijagnostike i liječenja onkoloških pacijenata.  Npr. ukoliko će se ishodi liječenja onkoloških pacijenata pratiti u javnim ustanovama isto je potrebno provoditi i u privatnim specijalnim bolnicama i poliklinikama. \n\nTakođer podržavam praćenje ishoda dijagnostike i liječenja onkoloških pacijenata s time da ih je potrebno pratiti posebno za svakog pacijenata i svako sijelo raka. Taj postupak treba biti standardiziran i obavezan za sve javne i privatne ustanove koje se bave dijagnostikom i liječenjem onkoloških pacijenata. Postoji međunarodna organizacija koja već ima razrađene pokazatelje ishoda liječenja za pojedina sijela raka pa nije potrebno izmišljati nove pokazatelje, a i lakša je usporedba ishoda liječlenja na međunarodnoj razini."]
[19,"Ivica Belina","AKCIJSKI PLAN ZA PROVEDBU NACIONALNOG STRATEŠKOG ,\nPRIORITET: 2 Uspostaviti sustav optimalnog praćenja i kontrole podataka o onkološkim pacijentima","Ono što je i dalje dojam je  da nije definirano su kriteriji za ustanove zdrvastvene zaštite da bi ušli u onkološku mrežu. Dakle, koga povezujemo? Ne znamo točno kako će izgledati Nacionalna onkološka baza podataka, ali znamo da će biti interoperabilna s registrom za rak. Ne znamo koliko će ljudi i kojih znanja i kompetencija raditi na unosu podataka i njihovom međusobnom povezivanju. Imat ćemo povjerenstvo za  unaprejeđenej Registra za rak, ali nisu predviđeni novozaposleni koji će na njemu raditi kako bi ga unaprijedili. Uostalom, nigdje se ne spominjekako će podaci iz Nacionalne onkološke baze KLINIČKIH podataka pridonijeti boljim ishodima liječenja onkoloških bolesti i kako će se njome koristiti kliničari. Tko je odgovoran za kvalitetu unesenih  podataka i tko će nadzirati njihovo korištenje?"]
[20,"Hrvatsko društvo za medicinsku fiziku","AKCIJSKI PLAN ZA PROVEDBU NACIONALNOG STRATEŠKOG ,\nPRIORITET: 3 Doprinijeti smanjenju pojavnosti i smrtnosti od raka te produljenju i povećanju kvalitete života oboljelih od raka","Prioritet 3, mjera 6. Optimalizacija radioterapije za sve onkološke pacijente\nA. Svrha mjere \nSvrha mjere je opisana vrlo općenito. Nije jasno što se podrazumijeva pod umrežavanjem sve radioterapijske opreme u Hrvatskoj, na koju opremu se to odnosi i koji je cilj umrežavanja sve opreme tj. na koji način će umrežavanje radioterapijske opreme doprinijeti optimizaciji radioterapije za sve onkološke pacijente. \n\nB. Pokazatelji rezultata: \n8. Izrađen plan razvoja ljudskih resursa       \nPredlažemo da se pojasni na koje ljudske resurse se ova točka odnosi. Radioterapijski postupak liječenja uključuje djelatnosti koje provode različite profesije u zdravstvu: liječnici – specijalisti i specijalizanti onkologije i radioterapije, medicinski fizičari, radiološki tehnolozi, medicinske sestre, administrativno osoblje, osoblje za informatičku djelatnost i tehničko osoblje. Stoga bi plan razvoja ljudskih resursa morao uključivati sve navedene profesije.  \n\nPokazatelji rezultata 5 i 11 Uspostavljen sustav praćenja kontrole kvalitete radioterapijskog liječenja i rezultata liječenja.su istovjetni.\nC. Nadležnost za provedbu \nNavedeno je MZ, a sunositelj mjere HZHM, HZZO, zdravstvene ustanove, stručna društva, međunarodne institucije. \nNije jasno koje zdravstvene ustanove, stručna društva i međunarodne institucije će biti uključene i na koji način. Predlažemo da se imenuju ustanove, društva i institucije koje će biti uključene s jasno naznačenim odgovornostima u provedbi.\n\nPrioritet 3, mjera 13:  Edukacija iz područja onkologije za zdravstvene radnike\nA. Svrha mjere\nSvrhu mjere bi trebalo proširiti i na zdravstvene radnike iz područja medicinske fizike. U mjeri 6. pod svrhom se navodi da je potrebno primijeniti suvremene radioterapijske tehnike u liječenju raka. Za uvođenje suvremenih radioterapijskih tehnika nužan je angažman certificiranih medicinskih fizičara, čiji su znanje, vještine i kompetencije provjereni specijalističkim ispitom, a koji trebaju provesti odgovarajuće pripremne radnje i mjerenja da bi se te tehnike mogle tijekom liječenja provoditi na siguran i učinkovit način. U tu svrhu treba uvesti program specijalizacije iz medicinske fizike te program obveznog uključivanja medicinskih fizičara na usavršavanje u inozemstvu i na stručne tečajeve koje organiziraju europska krovna onkološka društva i društva za medicinsku fiziku."]
[21,"LJEČILIŠTE VELI LOŠINJ","AKCIJSKI PLAN ZA PROVEDBU NACIONALNOG STRATEŠKOG ,\nPRIORITET: 3 Doprinijeti smanjenju pojavnosti i smrtnosti od raka te produljenju i povećanju kvalitete života oboljelih od raka","Mjera 8.  Unapređenje psihološke potpore, rehabilitacije i reintegracije onkoloških pacijenta \nIako ste u nazivu mjere stavili riječ \"rehabilitacija\" ona nije u opisu svrhe mjere pobliže razrađena. Trenutno je jedino rehabilitacija koja se provodi kroz djelatnost fizikalne medicine i rehabilitacije koliko-toliko dostupna, strukturirana i prisutna u ugovorenim medicinskim postupcima i bolničko-opskrbnim danima zdravstvenih ustanova i HZZO-a. Pozitivne primjere možete naći u KBC Sestre milosrdnice i KBC Rijeka. \nStoga predlažem da se krene od strukture koja postoji i u njoj pojačate komponentu psihoonkološke potpore ali i ono što niste naveli - duhovne potpore koja se pokazala kod onkoloških bolesnika vrlo važnom. \nS obzirom na različitost sijela malignih procesa ali i posljedica samog liječenja potrebno je pri pojedinim zdravstvenim ustanovama organizirati programe specifične za pojedine grupe onkoloških pacijenata. Program se može provoditi kao klasično bolničko liječenje ili na principu dnevne bolnice. \nU stručno osoblje treba dodati i magistre sestrinstva koje su završile sveučilišni diplomski studij Sestrinstvo - promicanje i zaštita mentalnog zdravlja.\nS ciljem pojednostavljenja primjedbi šaljem u nastavku prijedlog teksta Mjere 8. koji u cijelosti odražava gore navedeni stav.\n\"Mjera 8.  Unapređenje psihološke potpore, rehabilitacije i reintegracije onkoloških pacijenta \nSvrha mjere: \nPsihoonkološko liječenje i rehabilitaciju učiniti standardnom i dostupnom komponentom liječenja oboljelih od raka i/ili njihovih obitelji na svim razinama zdravstvene zaštite u svim fazama dijagnostike, liječenja i reintegracije. Specifične psihoonkološke intervencije (psihoterapija, psihofarmakoterapija) razviti kao standardni element liječenja oboljelih od raka i njihovih obitelji kao samostalan element i/ili u kombinaciji sa fizikalnom terapijom, radnom terapijom i duhovnom potporom. Osigurati odgovarajući broj stručnog osoblja različitog profila (psiholog, socijalni radnik, psihijatar, psihoterapeut, fizioterapeut, radni terapeut, magistra sestrinstva specijalizirana za mentalno zdravlje, itd.) koji će u okvirima svojih kompetencija provoditi psihološko savjetovanje, savjetovanje, liječenje, rehabilitaciju i druge programe za oboljele od raka i njihove obitelji na sve tri razine zdravstvene zaštite uz uvažavanje posebnosti potreba djece i palijativnih pacijenata. Uključiti psihoonkološki sadržaj u proces stručnog osposobljavanja i trajnog usavršavanja svih zdravstvenih radnika i drugih osoba koje neposredno pružaju usluge skrbi onkološkim pacijentima. \nPoboljšati uvjete u širem društvenom okruženju, senzibilizirati javnost za teškoće onkoloških pacijenata, osigurati programe u zajednici u suradnji s civilnim društvom te olakšati socijalnu reintegraciju pacijenata. Smanjiti štetne tjelesne i duševne posljedice bolesti i liječenja uz osnaživanje pacijenata za razvoj novih obrazaca ponašanja i novih životnih vještina radi smanjivanja posljedica bolesti i liječenja. Uspostaviti sustav u kojem će se ubrzati obrada zahtjeva za ocjenu radne sposobnosti, tjelesnog oštećenja i odlučivanja o naknadama onkološkim pacijentima. \nPokazatelji rezultata: \n1. Izrađen plan dodatnog integriranja psihoonkološkog liječenja i rehabilitacije u cjelokupni proces dijagnostike, liječenja i praćenja onkoloških pacijenata \n2. Broj organiziranih  psihoonkoloških savjetovališta za oboljele i obitelji pri zdravstvenim ustanovama i pružateljima socijalnih usluga\n3. Broj programa udruga koje provode programe psihoonkološkog savjetovanja i podrške u području palijativne skrbi onkoloških bolesnika\n4. Izrađen plan edukacija onkologa \n5. Izrađen plan edukacija stručnjaka koji rade u psihoonkološkim savjetovalištima iz područja psihoonkologije i osnova onkološkog liječenja i rehabilitacije\n6. Izrađene smjernice i postupnici o oblicima i načinima podrške u pružanju psihoonkoloških tretmana i savjetovanja, izboru instrumentarija i istraživanju potreba pacijenata \n7. Broj provedenih edukativnih programa \n8. Izrada protokola za definiranje rehabilitacijskog tima i izradu smjernica za rehabilitaciju onkoloških pacijenata tijekom i nakon liječenja u dijelu koji se odnosi na tjelesno i duševno zdravlje \n9. Izrađen  model i način financiranja modificiranog radnog vremena za pacijente sa zloćudnim bolestima \n10. Izrađen programa senzibilizacije poslodavaca i prilagodbi uvjeta rada onkoloških pacijenata u suradnji s organizacijama poslodavaca i stručnim društvom za medicinu rada \n11. Izrađen proces  rješavanje zahtjeva onkoloških pacijenata, kriterija i uvjeta za utvrđivanje privremenog i trajnog invaliditeta onkoloških pacijenata \n12. Broj izrađenih smjernica \n  \nNadležnost za provedbu: \nMZ, HZJZ \nSunositelj mjere: \nHZZO, ZOSI, HZMO, IMI, zdravstvene ustanove , zdravstveni radnici, stručna društva, komore, pružatelji socijalnih usluga, udruge, mediji"]
[22,"EDUARD VRDOLJAK","AKCIJSKI PLAN ZA PROVEDBU NACIONALNOG STRATEŠKOG ,\nPRIORITET: 3 Doprinijeti smanjenju pojavnosti i smrtnosti od raka te produljenju i povećanju kvalitete života oboljelih od raka","PRIORITET: 3 Doprinijeti smanjenju pojavnosti i smrtnosti od raka te produljenju i povećanju kvalitete života oboljelih od raka - nije prikladno definiran. \nNaime, ne može se smanjiti pojavnost mjerama rane dijagnostike i optimalnog liječenja. Tim mjerama samo možemo utjecati na smrtnost. \n\nPredlažem da se prioritet 3 stoga definira na slijedeći način:\nPRIORITET: 3 Doprinijeti smanjenju smrtnosti od raka te produljenju i povećanju kvalitete života oboljelih od raka\nSukladno gore savjetovanom predlažem da se izbaci prvi pokazatelj ishoda – dobno standardizirana stopa incindencije u cijelosti!\n\nPredlažem da se kao kriteriji ishoda definiraju organizacijski, lako pratljivi parametri poput udjela onkoloških bolesnika koji su prije onkološkog liječenja bili prezentirani na multidisciplinarnom onkološkom timu, ili vrijeme od sumnje na zloćudnu bolest do postavljanja dijagnoze zloćudne bolesti kraće od 30 dana. Takvi parametri, za različite bolesti bi bili značajno bolji “surogat” pokazatelji unapređenja dostupnosti i kvalitete onkološke skrbi.\n\nMjera 4. Jedna od ključnih mjera akcijskog plana bi morala biti i multidisciplinarnost. Istinska i potpuna, a ne fakultativna i formalna.\n\nPredlažem da se kao pokazatelj rezultata definira udio prezentiranih onkoloških bolesnika na MDT. Također, predlažem da se kao pokazatelj rezultata definira i potpunost MDT (udio specijalnosti koje su prisutne na MDT). Na taj način ćemo s deklarativnog se pomaknuti na funkcionalni MDT.\n\nPredlažem dodjeliti i optimalna financijska sredstva iz HZZO za timski rad.\nU konačnici, predlažem da se plaćanje usluga u onkološkom liječenju dozvoli samo za bolesnike koji su prezentirani na MDT timu (osim za bolesnike liječene u onkološkoj hitnoći).\n\nMjera 5. Predlažem pokazatelj rezultata – udio onkoloških bolesnika operiranih od strane specijaliziranih onkoloških kirurga, ginekologa ili urologa….\n\nMjera 7. Predlažem pokazatelj rezultata – procjenu učinkovitosti liječenja novo uvrštentim lijekom na Listu lijekova HZZO nakon odgovarajućeg vremena (godine, dvije, tri ili više, podaci iz stvarne kliničke prakse, prije i poslje uvođenja lijeka).\n\nPredlažem pokazatelj rezultata – broj bolesnika u nekoj instituciji liječen besplatnim lijekovima iz programa milosrđa.\n\nPredlažem da se na taj način vrednuje i Ministarstvo zdravstva. \n\nNaime, administrativne procedure u pokušaju liječenja bolesnika besplatnim lijekovima iz takvih programa moraju biti maksimalno reducirane, a naša učinkovitost mjerena brojem ili udjelom bolesnika koje liječimo na taj način. Taj način dostupnosti novih, besplatnih onkoloških lijekova našim bolesnicima i liječnicima mora biti maksimalno olakšan i favoriziran.\n\nMjera 15. Vrlo važna mjera za uspjeh cijelog NSOPR. Namjera je biti i ovdje više funkcionalni, a manje deklarativni. Primjerice kao pokazatelj rezultata predlažem udvostručenje broja kliničkih istraživanja za 5 godina, a učetverostručenje za 10 godina u usporadbi s brojem istraživanja u 2020.\nPredlažem kao pokazatelj rezultata i udio studija koje su dobile sva odobrenja za kliničku studiju unutar nekog vremenskog okvira, primjerice manje od 2 mjeseca. \n\nPredlažem i da se kao pokazatelj rezultata definira i broj naših, akademskih istraživanja u onkologiji baš kao i broj objavljenih članaka u nekoj od baza: Pubmed, WOS, CC..\n\nPredlažem i plan za adminstrativno rasterećenje onkologa. Naime, svjedočimo sve većom adminstrativnom pritisku na onkologe, od zahtjeva za skupe lijekove do predbilježbi bolesnika, od pisanja uputnica do naplate obavljenog posla. Velik udio tog posla je financijsko - adminstrativne prirode i treba napraviti sve da se onkolozi rasterete da bi se mogli posvetiti istinski bolesniku i onkologiji. Naime, količina informacija, znanja u onkologiji se toliko brzo stvara, udvostručuje (svakih 73 dana) da je porast frustracije, beznađa u onkologiji veći nego ikad. Stvaranje tijela koje bi radilo na adminstrativnom rasterećenju onkologa bi bio odličan početak, a kraj vidim kroz zapošljavanje onkoloških “data adminstratora”, boljim i jednostavnijim “user friendly” informatičkim sučeljima BIS (nove onko NCCN), uvođenjem informatičkih rješenja za naplatu onko rada (uistinu ne vidim razlog zašto bi se primjerice repetirajući rad na naplati računa kemo ili radioterapije uvijek iznova morao ponavljati), korištenje strojnog učenja i AI za optimalizaciju onko rada. \nTakođer, predlažem uvođenje obučenih i u cijelosti spremnih onkoloških medicinskih sestara u djelove onkološke struke, rada (ordinacija repetirajućih terapija bez potreba kontrola od strane onkologa, jednostavne kontrole, jasno uz nadzor od strane onkologa)."]
[23,"Vedrana Turković","AKCIJSKI PLAN ZA PROVEDBU NACIONALNOG STRATEŠKOG ,\nPRIORITET: 3 Doprinijeti smanjenju pojavnosti i smrtnosti od raka te produljenju i povećanju kvalitete života oboljelih od raka","Mjera 1.  U naprjeđenje dostupnosti optimalnih dijagnostičkih postupaka - Pokazatelj rezultata 8\nKomentar: slažem se sa prethodim komentarom. Za što će se educirati liječnici opće prakse te tko će provjeravati validaciju edukacije? Isto tako nigdje nije spomenuto da liječnika opće prakse nedostaje te postojeći ionako imaju previše pacijenata te u kojem trenutku će moći proći edukacije za koje nije navedeno što su.\n\nMjera 3: Unaprjeđenje genetičkog testiranja i savjetovanja - Pokazatelj rezultata 3\nKomentar: psihološko savjetovanje oboljelih bi trebao biti dio terapije, a ne raditi na principu \"po potrebi\". Uz obvezno psihološko savjetovanje upoznati oboljele sa udrugama koje mogu pružati dodatnu psihološku pomoć i/ili upoznavanje osoba oboljelih od istih ili sl. dijagnoza kao svojevrsna podrška. Ovo treba napraviti odmah po dobivanju dijagnoze. Inače, Podržavam ovu mjeru.\n\nMjera 7.  Sustavno onkološko liječenje - Pokazatelj rezultata 6.\nKomentar: nedorečeno, što točno znači broj lijekova protiv raka na listi HZZO-a? Što ćemo time postići?\n\nMjera 7.  Sustavno onkološko liječenje - Pokazatelj rezultata 7., 8. i 10.\nKomentar: u potpunosti se slažem sa dolje navedenim komentarom.\n\nMjera 8.  Unapređenje psihološke potpore, rehabilitacije i reintegracije onkoloških pacijenta - pokazatelj rezultata 1.\nKomentar: ovo sam već navela, psihološka pomoć treba biti dio terapije\n\nMjera 8.  Unapređenje psihološke potpore, rehabilitacije i reintegracije onkoloških pacijenta - pokazatelj rezultata 3,\nKomentar: u potpunosti se slažem sa prethodnim komentarom. \n\nMjera 8.  Unapređenje psihološke potpore, rehabilitacije i reintegracije onkoloških pacijenta - pokazatelj rezultata 4.\nKomentar: Mislim da nije cilj da jedan onkolog na xy pacijenata radi posao onkologa, psihologa, terapeuta i tko zna čeka još. Onkolog je onkolog, zato je potrebno za sve pacijente imati tim liječnika, a ne da sve padne na jednu osobu.\n\nMjera 8.  Unapređenje psihološke potpore, rehabilitacije i reintegracije onkoloških pacijenta - pokazatelj rezultata 9. i 10.\nKomentar: neznam kakav model je napravljen, ali ovdje ne bi trebalo biti nekog \"modela\" već bi pacijen u dogovoru sa onkologom/hematologom trebao odlućiti koliko može raditi te ako utvrdi da može više ili manje tada mu se to treba i omogućiti. Tu također sve ovisi o vrti posla koju pacijen radi. Senzibilizacija poslodavaca da, ali isto tako se slažem sa prethodnim komentarom da pacijen ne treba prilikom zapošljavanja navesti da boluje ili je bolovao od neke vrste raka ako je sposoban raditi radno vrijeme i posao koji se od njega očekuje.\n\nMjera 8.  Unapređenje psihološke potpore, rehabilitacije i reintegracije onkoloških pacijenta - pokazatelj rezultata 11.\nKomentar: pacijente treba prvo uopće upoznati da imaju mogućnost za utvrđivanje privremenog i/ili trajnog invaliditeta te ih uputiti u ustanove koje se time bave (HZMO). To bi trebala biti praksa u svim medicinskim ustanovama. Dovoljno je pacijentu dati brošuru/letak sa smjernicama kako. zašto i gdje. Nešto slično već sada provodi KBC Zagreb na odjelu za transplantaciju krvotvornih matičnih stanica. Uz otpusno pismo, paijentu se da brošura kako i gdje može provjeriti/zatražiti utvrđivanje za invaliditet.\n\nMjera 9.   Optimizirati zdravstvenu skrbi za djecu oboljelu od zloćudnih bolesti - pokazatelj rezultata 8.\nKomentar: program je namijenjen samo pacijentima? Tu treba uvesti roditelje kojima je psihosocijalna podrša možda nekada i potrebnija nego djeci.\n\nMjera 9.   Optimizirati zdravstvenu skrbi za djecu oboljelu od zloćudnih bolesti - pokazatelj rezultata 10.\nKomentar: nije definirano što rade volonteri i zašto su oni potrebni samo skrb djece? Te ponavljam pitanje iz prethodnog komentara: tko će pratiti rad tih volontera? Medicinoko osoblje?\n\nMjera 10.   Unaprjeđenje standarda skrbi pacijenata sa zloćudnim tumorima krvotvornog sustava - Pokazatelj rezultata 6. i 7.\nKomentar: isti komentar kao i kod mjere 7, pokazatelji 7. i 8.\n\nMjera 10.   Unaprjeđenje standarda skrbi pacijenata sa zloćudnim tumorima krvotvornog sustava - Pokazatelj rezultata 8.\nKomentar: Nedorečeno. Kakve edukacije i namijenjene su kome?"]
[24,"Ivica Belina","AKCIJSKI PLAN ZA PROVEDBU NACIONALNOG STRATEŠKOG ,\nPRIORITET: 3 Doprinijeti smanjenju pojavnosti i smrtnosti od raka te produljenju i povećanju kvalitete života oboljelih od raka","Mjera 1. - Što znači pokazatelj br. 8: Broj eduaciranih liječnika(opće) obiteljske medicine - za što će oni biti eduacirani, tko će ih educirati i kako, koliko dugo, tko će tu edukaciju validirati? I što će ti educirani obiteljski liječnici raditi? \nMjera 2. je od svih najopćenitije opisana i nabacano je sve što je ikome palo na pamet. Što pokazuje pokazatelj br. 2. Broj zdrvatsvenih ustanova koje imaju protokol za prihvat donacija???\nMjera 3. Unaprjeđenje genetičkog testiranj i savjetovanja uz sve ovdje navedeno, mislim da je ovdje mjesto preciznoj(personaliziranoj) dijagnostici i liječenju. \nMjera 6. Apsolutno nedorečeno i pjesnički opisano. \nMjera 7. ,pokazatelj 3.: Koja je raelna potreba za osnivanjem organizacijske jedinice pri HZZO-u koja bi se bavila samo onkološkim lijekovima? \n               pokazatelj 6.: Što govori informacija o broju onkoloških lijekova na listi HZZO-a i kome? Koliko indikacija se liječi tim istim brojem lijekova? U koliko se kombinacija daju ti lijekovi? \n               pokazatelj 7.: Koje to točno zakonske i financijske okvire treba izanalizirati, kad je Hrvatska članica EU i sva se klinička ispitivanja centralno odobravaju?  Koje troškove ima zdrvastveni sustav u provođenju kliničkih ispitivanja? Umjesto toga, trebalo bi poticati zdravstvene ustanove i njihove djelatnike na što veći broj kliničkih ispitivanja u svim područjima medicine, ne samo u onkologiji, kako bi se za što veći broj pacijenata osigurao pristup inovativnim terapijama i najboljoj mogućoj mediicnskoj skrbi, bez troškova lijekova i dijagnostičkih postupaka.  Istovremeno, zdravstvenom i medicinskom osoblju pružila bi se mogućnost eduakcije i iskustva s davanjem inovativnih terapija i u izvođenju eksperimentalnih postupaka. \n               pokazatelj 8.: milosrdno davanje lijekova definira se Zakonom o lijekovima. Naš postojeći Zakon o lijekovima ne poznaje milosrdno davanje (compassionate use) i trebao bi ga definirati. Milosdno davanje nema nikakve veze isključivo s onkološkom terapijom,  a i inače ga treba promatrati samo kroz prizmu jedine terapijske opcije koja još nije na tržištiu zemlji, u ovom slučaju Republici Hrvatskoj. Pristup zdravlju i liječenju nije pitanje milosrđa, već pitanje ljudskog prava, između osalog jamčenogi Ustavom Republike Hrvatske. \n                pokazatelj 10.: Što znači protokol stavljanja na listu novih onkoloških lijekova? Stavljanje lijekova na listu HZZO-a je hiperregulirano i potrebno je samo slijediti postojeće procedure. Nikakve dodatne protokole nije potrebno uvoditi. \nMjera 8.  Unapređenje psihološke potpore, rehabilitacije i reintegracije onkoloških pacijenta\n             pokazatelj 3. Broj programa udruga koje provode programe psihološkog savjetovanja i podrške u području palijativne skrbi - psihološko savjetovanje i palijativna skrb u istoj rečenici , i još u kontekstu rehabilitacije i reintegracije nemaju što tražiti zajedno. Ne znam kako predlagatelj dokumenta misli da treba upravljati programima koje provode udruge, odnosno organizacije ccivilnog društva ili te programe propisivati i nadzirati.  Isto tako programe razvijene i provedene unutar civilnog društva, predlagatelj dokumenta ne može sebi pripisati kao nešto što je razvio i učinio dostupnim onkološkim pacijentima. \n                    pokazatelj 4.: Izrađen plan edukacije onkologa - oprostie mi svi, ali ne znam u kojoj realnosti onkolog ima vremena, mogućnosti i kompetencija pružati psihološku podršku, palijativnu skrb ili se baviti rehabilitacijom i reoscijalizacijom onkoloških pacijenata. Zbog toga je i nužan multidisciplinarni pristup, koji će uključivati stručnjake iz ovog područja već u fazi izrade plana liječenja svakog pojedinog pacijenta. \n                pokazatelj 9.: Izrađen  model i način financiranja modificiranog radnog vremena za pacijente sa zloćudnim bolestima - to nije nužno za sve pacijente. Trebali bi imati mogućnost raditi onoliko vremena koliko im odgovara, što može varirati u različitim fazama bolesti i liječenja i treba biti fleksibilno. Također, u budućnosti oboljeli nakon preživljanja od 5 godina trebaju imati pravo na zaborav, odnosno mogućnost da ne moraju niti poslodavcu, niti ikome drugome reći da su imali ili imaju malignu bolest. \nMjera 9.   Optimizirati zdravstvenu skrbi za djecu oboljelu od zloćudnih bolesti\nPo čemu se išta od napisanog u ovom području, odnosno pod ovom mjerom razlikuje od bilo čega što trebamo u ostalim područjima onkološke skrbi? I zašto bi volonteri mogli raditi samo u onkološkoj skrbi za djecu? Ulogu volontera, potrebnu eduakciju i provjeru znanja trebalo bi propisati stručno društvo u suradnjui s nadležnom udrugom pacijenata i Ministarstvom zdravstva. Tko je predviđen za upravljanje volonterima? Tko će provoditi supervizije volontera? \nMjera 12.   Unaprjeđenje kvalitete palijativne skrb i ublažavanja boli\nPrva i osnovna pogreška je razmišlajnj o palijativnoj skrbi kao nečemu što se pruža na kraju života. Palijativna skrb može biti nužnaonkkološkim pacijentima u bilo kojem trenutku onkološke skrbi i odvojena od skrbi na kraju života, koja oboljelima omogućuje dostojanstveni kraj. Pokazatelje neću niti prokomentirati, osim što ću upozoriti da se ponovo spominju udruge. Još jednom; Ministarstvo zdrvatsva Republike Hrvatske ne propisuje kvalitetu usluga koje pružaju udruge civilnog društva, niti ih može kontrolirati, a ne može ih ni sebi pripisivati jer su potekle iz skupina građana koji su imali određenu potrebu ili su željeli na određeenu potrebu u društvu odgovoriti . \nMjera 14: Provoditi edukaciju stanovništva o problematici povezanoj s obolijevanjem od raka\nJednako kao i za mjere preimarne prebenvije; Tko će i kako izmjeriti učinak određenog broja eduakcija i promotivnih aktivnosti ? Tko će mjeriti koje udruge i kako sudjeluju u preventivnim programima? Štou tom kontekstu  znači aktivno? \nMjera 15: Povećati broj istraživanja u onkologija\n         pokazatelj 6.: Broj kliničkih istraživanja koja se provode u inozemstvu u kojima sudjeluju naši pacijenti _Zašto ne broj kliničkih ispitivanja u Hrvatskoj u kojima sudjeluju ispitanici iz Hrvatske, EU i susjednih zemalja? \n\n\n\n\n)"]